
МИНИСТЕРСТВО НА ВЪТРЕШНИТЕ РАБОТИ
ОБЛАСТНА ДИРЕКЦИЯ НА МВР - ШУМЕН
Рег. № 372р-23568/19.10.2026 г.
ПРОТОКОЛ
за допуснатите и недопуснатите кандидати
за длъжността ГЛАВЕН ЮРИСКОНСУЛТ в
сектор „Координация, административно и правно обслужване и човешки ресурси“ (КАПОЧР) при Областна дирекция на МВР - Шумен
Днес, 19.10.2026 г. от 10,30 ч., се проведе заседание на конкурсната комисия, определена със заповед № 8121К-15170/25.09.2026 г. на ВПД административен секретар на МВР, във връзка със заповед № 8121К-14197/13.08.2026 г. на ВПД административен секретар на МВР, относно обявяване на конкурс за назначаване на държавен служител в МВР по чл. 142, ал. 1, т. 2 от Закона за Министерството на вътрешните работи.
Комисията заседава в пълен състав.
Комисията разгледа, по реда на тяхното постъпване, подадените в срок до 17.30 ч. на 12.10.2026 г. 5 (пет) заявления за участие в конкурсната процедура, ведно с приложенията към тях, за преценка относно представянето на всички необходими документи и дали те удостоверяват изпълнението на минималните и специфични изисквания, които са предвидени за заемането на длъжността, съгласно обявление рег. № 8121р-17859/25.09.2026 г. на ВПД административен секретар на МВР, публикувано на интернет страницата на Министерството на вътрешните работи, в Административния регистър на интегрирана информационна система на държавната администрация, и на специализиран сайт за търсене на работа „zaplata“.bg.
I. Таблица за преценка на представените документи от кандидатите

1. Изисквани документи от кандидатите за длъжността съгласно обявата:  
-    Писмено заявление за участие в конкурса, съгласно Приложение № 3 към чл. 17, ал. 2 от Наредба за провеждане на конкурсите и подбора при мобилност на държавни служители (НПКПМДСл) - по образец.

2. Декларация по чл. 17, ал. 3, т. 1 от НПКПМДСл - по образец.

3. Копия от документи за придобита образователно-квалификационна степен, допълнителни квалификации и правоспособност, които се изискват за длъжността. Когато дипломата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага.

4. Копия от документи, удостоверяващи продължителността и областта на професионалния опит: копия на служебна/трудова/осигурителна книжка, копия на длъжностни характеристики за заеманите длъжности, както и др. удостоверителни документи, доказващи професионалния опит на кандидатите. 

5. Копие на документ, удостоверяващ придобития ранг, при наличие на такъв.

6. Копие на разрешението за достъп до класифицирана информация до изискващото се ниво на сигурност при наличие на такъв документ или съгласие за проучване;

7. Копия от други документи свързани с изискванията за заемането на длъжността.

Кандидатите следва да имат предвид обстоятелствата посочени в чл. 7, ал. 2 от ЗДСл, както и задължението им при класиране да представят необходимите документи за проучване и издаване на разрешение за достъп до класифицирана информация съгласно ЗЗКИ и ППЗЗКИ.
8. Изисквания, предвидени в нормативните актове за заемане на длъжността, съгласно обявата:
8.1. Образователно-квалификационна степен: „магистър“;
8.2. Област на висшето образование – социални, стопански и правни науки;

8.3. Професионално направление – право;

8.4. Да имат придобита юридическа правоспособност;

8.5. Минимален професионален опит: 3 години или минимален ранг – IV младши; 

8.6. Кандидатите да отговарят на изискванията на чл. 7 ЗДСл;
8.7. Да притежават или да получат разрешение за достъп до класифицирана информация до ниво на сигурност „Строго секретно”. 

	Име, презиме и фамилия на кандидата


	Предоставени ли са всички документи, които се изискват според обявата
	Удостоверяват ли представените документи съответствие на кандидата с обявените минимални и специфични изисквания за длъжността
	Основание за недопускане

	1.  Миглена Петкова Григорова – Никифорова
Вх. № 372000-22728/07.10.2026 г.
	Да
	Да
	-

	2.  Веселина Маринова Маринова
Вх. № 372000-22897/08.10.2026 г.
	Да
	Да
	-

	3.  Виктор Ивайлов Весков
Вх. № 372000-22893/08.10.2026 г.
	Да
	Да
	-

	4.  Десислава Колева Кръстева

Вх. № 372000-22809/08.10.2026 г.
	Да
	Да
	-

	5.  Харалан Илиев Стефанов
Вх. № 372000-22950/09.10.2026 г.
	Да
	Да
	-


II. Въз основа на преценката, конкурсната комисия реши:
а) ДОПУСКА до конкурс следните кандидати:
1.
 Миглена Петкова Григорова - Никифорова
2.
 Веселина Маринова Маринова
3.
 Виктор Ивайлов Весков
4.
 Десислава Колева Кръстева
5.
 Харалан Илиев Стефанов
Посочените допуснати кандидати трябва да се явят за провеждане на тест на 28.10.2026 г. в 9,30 ч. в сградата на Областна дирекция на МВР – Шумен, гр. Шумен, ул. „Сан Стефано“ № 2.
Кандидатите следва да се явят на мястото за провеждане на изпита 15 минути преди обявения начален час, като трябва да носят със себе си две химикалки пишещи син цвят и лична карта, с която се легитимират.
б) НЯМА НЕДОПУСНАТИ до конкурс кандидати.
Комисията взе решение и определи информационни източници, които могат да се ползват при подготовката за конкурса, както следва:

· Закон за Министерството на вътрешните работи;

· Правилник за устройството и дейността на МВР;

· Закон за държавния служител; 
· Закона за обществените поръчки; 
· Правилник за прилагане на Закона за обществените поръчки; 

· Закон за задълженията и договорите; 

· Закон за достъп до обществена информация;
· Закон за защита на класифицираната информация; 
· Административнопроцесуален кодекс;
· Граждански процесуален кодекс; 
· Кодекс за поведение на служителите в държавната администрация; 
· Инструкция № 8121з-877 от 6 юли 2021 г. за дисциплината и дисциплинарната практика в министерството на вътрешните работи.
За провеждане на конкурса, комисията изготви и одобри Система за определяне на резултатите по конкурса, както следва:

След обявяване на началото на провеждане на конкурса от председателя на комисията, един от кандидатите изтегля чрез жребий един от вариантите на тест, от изготвените от комисията три различни варианта, в съответствие с разпоредбата на чл. 36, ал. 4 НПКПМДСл, подпечатани с печата на Областна дирекция на МВР-Шумен, и запечатани в пликове, който обявява на всички кандидати. Останалите два плика с варианти на теста се разпечатват пред кандидатите, за удостоверяване, че са различни от изтегления. Изтегленият вариант на теста се размножава от член на комисията в присъствието на изтеглилия варианта кандидат, в брой копия съответен на броя на явилите се кандидати. Размножените копия се подпечатват с печата на областната дирекция и по едно копие се предоставя на всеки от кандидатите за решаване. 
Тестът съдържа 30 (тридесет) затворени въпроса, с един възможен верен отговор, за проверка на знанията и уменията на всеки кандидат, свързани с устройството и дейността на МВР, в частност областна дирекция на МВР, и с професионалната област на длъжността главен юрисконсулт в сектор КАПОЧР при ОДМВР-Шумен, при съобразяване с длъжностна характеристика рег. № 372р-21718/29.09.2026 г., утвърдена от директора на ОДМВР - Шумен, с която кандидатите са се запознали при подаване на документите за участие в конкурса, удостоверено писмено от тях.

Тестът се попълва с химикалка, пишеща с мастило в син цвят. Кандидатът маркира със знак „О“ (ограждане) буквата, съответстваща на верния отговор според него. Не се допуска маркиране на верния отговор по друг начин. Ако кандидатът прецени, че е отбелязал грешен отговор, трябва да постави върху маркирания отговор знак „Х“ и да отбележи отговора, който счита за верен отново със знак „О“.

За неверни ще бъдат приемани отговори на въпроси, при които не е маркиран нито един от възможните отговори, както и въпроси, при които са маркирани като верни повече от един отговор. Не се допуска задраскване, удебеляване и поставяне на отличителни знаци върху теста и листовете, като цяло. При наличие на такива, резултатите ще се анулират и тестът ще се счита за невалиден, при което кандидатът няма да бъде допуснат до участие в интервюто.

Във всеки въпрос, само един от отговорите е изцяло верен и пълен. За всеки верен отговор, кандидатът получава 1 (една) точка. Максималният брой точки е 30 (тридесет). 

До участие в интервюто ще бъдат допуснати кандидатите, получили не по-малко от 24 (двадесет и четири) точки.     

Времето за попълване на теста е 60 (шестдесет) минути.

Писмените работи се поставят в плик - голям формат, а в плик - малък формат, всеки кандидат запечатва попълнен формуляр със своето име. Пликовете и формулярите се осигуряват от конкурсната комисия.

Комисията определя двама от своите членове, които ще проверяват тестовете, като ще отбелязват неверните отговори чрез поставяне на знак „Х“ с химикалка, пишещо с мастило червен цвят, които се подписват след проверката. Когато не е отбелязан нито един отговор или са отбелязани повече от един верни отговори, със знак „Х“ се маркира обозначения номер на съответния въпрос и същият се приема за неверен.

След като тестът е оценен от проверяващите, се разпечатва плика - малък формат, като чрез попълнения формуляр в него се идентифицира кандидатът, попълнил теста, и срещу името му се отбелязва резултата.

Кандидатите, които са постигнали резултат над минималния, се уведомяват чрез писмено съобщение за датата, часа и мястото на провеждане на интервюто.
II. Система за определяне на резултатите от интервюто:

Преди провеждане на интервюто, комисията се запознава с длъжностната характеристика, посочена по-горе, както и с попълнения формуляр съгласно приложение № 1 към чл. 5, ал. 1  НПКПМДСл и формулира въпроси, които се задават на всички кандидати.
По време на интервюто членовете на конкурсната комисия задават формулираните въпроси, чрез които се установява в каква степен кандидатът притежава професионалните и деловите качества, които са необходими за изпълнението на длъжността.

Всеки член на комисията преценява качествата на кандидата въз основа на неговите отговори по 5-степенна скала, при която:  1 – не отговаря на изискванията за длъжността, 2 – в малка степен отговаря на изискванията за длъжността, 3 – в средна степен отговаря на изискванията за длъжността, 4 -  в голяма степен отговаря на изискванията за длъжността, 5 – напълно отговаря на изискванията за длъжността, и попълва формуляр, съгласно приложение № 5 към чл. 42, ал. 4 НПКПМДСл по следните критерии за преценка на кандидатите: Аналитична компетентност; Ориентация към резултати; Работа в екип; Комуникативна компетентност;  Фокус към клиента (вътрешен/външен); Професионална компетентност; Дигитална компетентност. 
Общият резултат във формуляра на всеки член от конкурсната комисия е сбор от цифровото изражение на преценката по всеки критерий. Крайният резултат от интервюто на всеки кандидат се определя като средно аритметична стойност от сбора на общите резултати от формулярите на всички членове на конкурсната комисия (в точки).

Максималният брой точки от интервюто е 35 (тридесет и пет).

За успешно издържал интервюто се счита кандидат, получил не по-малко от 28 (двадесет и осем) точки. Кандидат получил по-малко от 28 (двадесет и осем) точки, отпада от конкурсната процедура.
Продължителността на интервюто с всеки кандидат е до 30 (тридесет) минути.
  Комисията определи коефициент 3, с който се умножава резултата от теста и коефициент 5, с който се умножава резултата от интервюто. 

 Окончателният резултат на всеки кандидат е сбор от резултатите получени от теста и от интервюто, умножени с определените коефициенти. При равен окончателен резултат с приоритет ще се ползва този кандидат, който е получил по-висок резултат на интервюто.

III. Система за определяне на окончателните резултати:

Окончателните резултати на кандидатите от конкурса се определят в точки и се получават като сбор от резултатите, получени при провеждането на теста и интервюто, умножени по коефициенти, както следва:

- резултатът от теста – с коефициент 3;

- резултатът от интервюто  - с коефициент 5.

Окончателните резултати на кандидатите, въз основа на които се извършва класиране по смисъла на чл. 44, ал. 1 НПКПМДСл, се оформят във формуляр, съгласно приложение № 8 към чл. 43, ал. 2 НПКПМДСл. 

Въз основа на проведения конкурс, комисията класира от първо до трето място кандидатите с най-висок окончателен резултат, който е получен при провеждането на конкурса, за което съставя протокол. Всички кандидати се уведомяват по електронна поща или писмено, като им се изпраща извлечение от протокола, който отразява резултатите. 
ПРЕДСЕДАТЕЛ:       (п)

 Старши комисар Георги Гендов

Дата: 19.10.2026 г.

